JUMAL KÕNELEB
Tere jälle!
Täna jätkame rääkimist teemal, mis on meile kõigile tähtis.
Räägime majandusest ja majandamisest.
Meie ei ole Joyga mingid majanduseksperdid.
Siiski oleme õppinud nii mõndagi,
sest Jumal kutsus meid rajama kristlikku kooli nn nullist.
Õnneks oli siis viis õpilast.
Millestki saime ikka alustada.
Majandus on olnud minu jaoks suur küsimärk.
Mul pole sellealast haridustki.
Tuli lihtsalt alustada ja uskuda.
Kui sul on praegusel hetkel väljakutseid majanduses,
tahame sind julgustada, et Jumal saab aidata.
Ta tahab sind aidata.
Ta tahab sind tuua uude olukorda, mille üle sa oled võitja.
See innustab tõeliselt.
Pean ütlema, et uskusime mitu aastat,
et raha on teema, millest kristlased ei peaks rääkima.
Kristlasele on kui häbiasi sellest üldse rääkida.
Korraga mõistsin,
et Piiblis on kirjas üle 2000 peatüki majandusest.
Jeesuski räägib majapidamisest päris palju.
See innustab.
Ma võin saada uusi teadmisi, õppida uut ja minna edasi.
Võin tõesti edasi areneda sel alal.
Täna siin rääkides innustun isegi.
Issand mõjutab meid ja annab uut ilmutust,
et me kõik pääseks sel alal üha enam edasi.
Imeline. - See innustab ka mind!
Sul on selles õigus, et kogudustes ei räägita sel teemal,
kuigi see mõjutab ka vaimulikku tööd, kasvõi siin teles.
Paljudel on suured unistused,
aga tundub, et need ei täitu, kuna selleks ei ole raha.
Olgu kuitahes suur võidmine,
ometi sõltub meie elu ka rahast ning sellega majandamisest.
Imeline teada, et olukorras,
kus tundub, et kõik on kadunud, mokas, täiesti läbi
ning oled oma unistused juba ammu maha matnud,
ütleb Jeesus ikkagi Johannese 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu ja oleks seda ülirohkesti."
Kui usud Jeesusesse, siis Ta on su südames.
Ta on keset sinu elu.
Kui sinult on varastatud midagi,
su unistused on purunenud majanduslike põhjuste tõttu,
siis kui Jeesus on sinu elus, toob Ta sellesse elu ja külluse.
Jumal on võimeline pöörama kõik olukorrad võiduks.
Kuidas see teekond siis algab?
Esmalt tuleme Tema ette
ja ütleme Issandale, et me vajame Tema abi.
"Mul on vaja, et hakkaksid mind õpetama ja aitama,
sest minul ei tule see välja."
Seejärel Ta alustabki.
Tavaliselt Ta ei too koheselt mingit suurt läbimurret.
Ei tule ka loteriivõitu.
Võime mõtelda, et ehk saame hea töökoha,
kus teenime 3000 eurot kuus ja see ajaks kõik asjad joonde.
Issand ehitab meie elu algusest.
Kui anname oma elu Temale,
siis Ta hakkab ehitama vundamenti meie elule.
Ta alustab justkui nullist.
Ta alustab esimesest asjast, mis on kõige olulisem.
See on meie kõigi puhul erinev.
See võib olla mis tahes.
Näiteks minu majapidamises võib valitseda kaos, segadus.
Kõik on nii sassis,
et ma ei taha arveid avada ega sellele isegi mõtelda.
Mul pole oma sissetulekutest aimugi
ning ma lihtsalt ostan ja kasutan oma krediitkaarte.
Esimene asi on koristamine.
Peame hakkama koristama. - See ei meeldi mulle sugugi.
See on üks Jumala omadusi, mis mulle osalt meeldib, teisalt mitte.
Ta alustab alati algusest.
Kui põhiasjad on paigast ära,
siis ei anna midagi ka lend kõrgeis vaimulikes sfäärides.
Suur võidmine ei aita, kui põhiasjad on paigast.
Minu elu majandusküsimustes alustas Jumal just algusest.
No, see algas küll pisut mujalt..
Kui Jumal asjasse sekkus, oli minu südamehoiak üpris vale.
Mõtlesin, et kiri Filiplastele 4:19
toimib nagu mingi võlukepike ja Jumal täidab kõik minu vajadused
oma rikkust mööda ja mina ei pea midagi tegema.
Kuigi ma ei olnud laristaja või vastutustundetu pere suhtes,
olin ometi pisut selline, et kui sain näiteks 50 eurot,
viisin pere restorani sööma ning tahtsin pidutseda ja lõbutseda.
Samal ajal, kui selle 50 eurot oleks pidanud kasutama mujale.
Joy, see oli sinu jaoks keeruline.
Mina olin üsna jäärapäine
ja seletasin vastu, et Jumal hoolitseb ju meie vajaduste eest.
Ta oma armus hoolitseski,
aga tahtis anda meile ka tarkust ja samuti vastutustundlikkust.
Minu elus algas see sellest,
et alandusin ja mõistsin, et pean meelt parandama.
Iga kord, kui olen alandunud ja palunud Jumalalt abi,
olgu küsimus rahaasjades või ükskõik, milles muus,
siis märkasin, et siiralt, alandlikult, ausalt ja südamest
Jumalalt abi paludes vastas Ta alati.
See olukord polnud üldse tore,
kui tahaks, et Issand lihtsalt hoolitseks kõige eest.
Ometi on see hea, kui märkad,
et Ta tahab tegelda vundamendiga ning ehitada midagi püsivat.
Meie vanim poeg elas suvel kodus
ja emana oli tore pesta tema pesu ning teha talle süüa.
Ühel hommikul tuli ta muiates oma toast välja ja ütles:
"Jeesus, päästa mind sellest segamini toast.
Tee siin ime, et vabanen sellest seapesast, Jeesuse nimel!"
Teadsime mõlemad, et see oli nali.
Selleski on ka oma tõetera ja sageli mõtleme just sel viisil.
Kui oleks mingi teine võimalus!
Ma ei jaksa koristada.
Ma ei jaksa neid asju sorteerida.
Ometi just seda peame tegema.
Kui tuba on segamini, siis tuleb see ära koristada.
Tuleb tolmuimejaga tolmu võtta ja panna asjad oma kohtadele.
Tuleb viia must pesu pesukorvi ja panna pesumasin käima.
Miski muu ei aita.
Keegi meist ei kaotaks lootust, olgu olukord kui hull tahes.
Tahame julgustada sind, et kui Jumal tegeleb sinu olukorraga
ning annad kõik Issandale, otsid Teda ja Tema tarkust,
siis Tema eesmärk pole see, et sa tuled kuidagi napilt toime.
Ta ei tee nii, et aitab sind ühe arve maksmisel
ja siis oled jälle omapäi.
Jumal ei taha ka, et saad veidi aega hakkama
ja siis jälle kukud käpuli.
Jeesus ütles, et Ta on tulnud, et meil oleks elu ja seda rikkalikult.
Jeesus on murdnud kogu needuse väe meie elust
ja toonud Piibli sõnul meie ellu oma õnnistuse.
Kui sa pole veel lugenud,
mida see tähendab, et Jumala õnnistus on meie kohal,
siis võid seda lugeda 5. Moosese raamatust 28. ptk-ist.
Seda on tõesti julgustav lugeda ja mõista Jumala tahet.
Milline on Tema jumalik tahe meie igaühe eludes?
Just seoses rahaasjadega.
Millist elu Ta tahab, et elaksime?
Mis on teisisõnu see, kuhu Ta meid viib?
See ei käi nii, et alandume.
Jumal on tõsine ja meie viletsad.
Jumal tahab haarata meie olukorrast
ja ehitada kindla vundamendi, ning viia meid kuhugi.
Viia meid edasi.
5. Moosese 28 öeldakse:
"Ja kui sa tõesti kuulad Issanda, oma Jumala häält
ja pead hoolsasti kõiki tema käske, mis ma täna sulle annan,
siis tõstab sind Issand, su Jumal, kõrgemaks kõigist rahvaist maa peal.
Ja kõik need õnnistused saavad sulle osaks ja tabavad sind,
kui sa võtad kuulda Issanda, oma Jumala häält.
Õnnistatud oled sa linnas ja õnnistatud oled sa väljal.
Õnnistatud on su ihuvili,
su maapinna saak, su karja juurdekasv,
su veiste vasikad ning su lammaste ja kitsede talled.
Õnnistatud on su korv ja su leivaküna.
Õnnistatud oled sa tulles ja õnnistatud oled sa minnes.
Issand paneb vaenlased,
kes kipuvad sulle kallale, su ette kaotust kandma.."
Öeldakse, et Issand "avab sulle oma rikkaliku varaaida, taeva".
Ta õnnistab kõiki su kätetöid.
Sa ei pea laenu võtma, vaid saad laenata teistele.
Julgustagu see meid kõiki.
Kui Jumal haarab ohjad meie elu majandusolukorras,
siis selline on tulemus.
Siin räägitakse Jumala esialgsest plaanist Iisraeli rahvale.
Sama käib meie kõigi kohta.
Jumala poolt õnnistatud
ja ülikülluslikus elus võime olla ka ise õnnistuseks teistele,
mitte vaid ise abivajajad ja hädasolijad.
Eks ole hea seda teada?
See on tegelikult väga lihtne.
Mõtleme enda lastele.
Meil on kolm last, oleme nende kasvamist näinud,
oleme üritanud neile õpetada vastutustundlikkust,
peale selle ka teisi elu tähtsaid väärtusi.
Kui näeme, et mõni lastest on oma rahaasjades vastutustundlik,
ei kuluta tühja - tähja peale, ei võta sõprade käest laenu
ja oskab ka koguda, on vastutustundliku suhtumisega,
siis me vanematena õnnistame ja aitame meelsasti.
Kui mõnel lapsel on näiteks rolleri ostmise plaan
ja ta nuputab, kuidas seda teha ning mõistab,
et ta vajab töökohta, et selle jaoks koguda,
siis me vanematena meelsasti osaleme ja toetame seda.
Kui laps on ükskõikne
ja nõuab ainult raha, kogu aeg on midagi vaja
ning laristab raha pitsa ja koola peale,
siis mõistame vanematena, et see suhtumine ei sobi
ning peame hoopis seda last pisut õpetama.
Kas pole nii? - Jumal on samasugune meiega.
See õpetamine teeb vaid head.
Vastutust pidin esimesena õppima.
Kui Jumal andis maa inimesele,
oli inimese vastutusalaks harimine, kaitsmine ja hooldamine.
Ta ei öelnud: "Sööge vilju ja lesige paradiisis niisama.
Mina hoolitsen kõige eest!"
Ometi üks osa meist, äkki on see meie liha,
tahaks alati just seda ja valiks just sellise elu.
See ei ole tegelikult hea.
Lihtsalt teleri ees vedelemine ja õunakoogi söömine pole hea.
Peale suvepuhkust on hea tunne jälle tööd teha,
võtta vastu väljakutseid ja leida uuesti kindel palvetamisrütm.
See annab uut jõudu.
Diivanil vedelemine pole tervislik.
Vähemalt mitte pikalt.
Vastutuse eest ei saa iialgi põgeneda.
Seda pole tore tõdeda, aga see lihtsalt on nii.
See ei tähenda, et Jumal ei taha aidata.
Ta tahab küll aidata.
See ei tähenda, et meie peame kõige eest vastutama.
Mitte sel moel, et me ei tohi Jumalat üldse vajada.
Kui järgime Issandat, siis igaüks meist vajab Jumalat.
Ometigi on meil vastutus anda kõiges endas parim.
Kui oled üksikvanem, nagu Joy varem kirjeldas,
kelle olukord on väga raske, sest sul on mitu last,
kes tahavad uusi mobiile ning muud vajalikku.
Seda, mis on klassikaaslastel.
Sul lihtsalt ei ole selleks raha.
Siis pole vastutustundlik tegu,
et lähed võtma kiirlaenu oma laste rõõmustamiseks.
Tean küll, et see on raske,
kui nad muudkui lunivad ja sa pead seda kuulama.
Tahan anda sulle ühe vihje, mida tegime oma lastega.
Kui meil ei ole parajasti raha, oleme ütelnud:
"Kuule, meil ei ole praegu selle jaoks raha, aga Taevaisal on.
Võid ise õppida palvetama
ja paluda, et Taevaisa annaks sulle selle, mida vajad!
Tema on meie kõigi Isa.
Tema oma on kogu kuld ja hõbe.
Tema suudab imesid teha!
Tema saab sind aidata.
Palu Taevaisalt!"
Kui meie lapsed on seda teinud
ja palunud mõne asja eest, on nad need asjad ka saanud.
Sellistest kohtadest, mis polnud meile pähe tulnud.
Omal ajal on Issand õnnistanud ja andnud nii mobiile kui riideid.
Meie Ida on saanud rohkem riideid kui kappi mahub.
Kui üldse miski, siis on see vastutustundlik käitumine.
See õpetab lastele,
et nad võivad ise pöörduda Jumala poole.
Ta kuuleb sind ja on ka sinu Jumal.
Ta tegutseb.
Üks meie kooli õpilane oli sellises olukorras.
Teame vanematena, kuidas see teeb haiget,
kui me ei suuda lastele anda, mis on teistel lastel koolis
või mida nad teevad ja millistes ringides käivad.
Seda on päris valus taluda.
Sellel tüdrukul ei olnud mobiili.
Ta käis juba gümnaasiumis.
Ta innustus, kui kuulis, et ka seda võib Jumalalt paluda.
Ta palvetaski koos emaga Jumala poole ja palus mobiili.
Ei läinud palju aega mööda, kui ta sai sugulaselt kingiks
just sellise mobiili, nagu ta oli palvetanud ja soovinud.
Sel ajal oli vist valge Nokia moes.
See oli suur ime ja suureks julgustuseks kõigile.
Nii me olemegi teinud juba kakskümmend aastat.
Me pole pidanud ostma ühtegi mobiili.
Ka see on ime, et sel suvel ja eelmistel
on meie lapsed alati leidnud endale suveks tööd.
Ka siis kui on tundunud,
et vabu töökohti pole enam, oleme palvetanud ja leidnud tööd.
Sellistes konkreetsetes asjades võid lapsevanemana selle asemel,
et võtta enda peale koorma, mida sa ei jaksa kanda,
püüdes asju lahendada meetoditega, mis viivad sind sügavamale rappa,
õpetada oma lapsi otsima Jumalat, paluma ja toetuma Tema peale.
Veel üks näide.
Üks õpilane tahtis alustada uue hobiga tegelemist.
Tema vanematel polnud selle jaoks raha.
Ta palus lihtsalt, et Taevaisa aitaks.
Läks nii, et ta sattus mingi reklaami fotole
ja selle foto eest maksti raha ning selle palga eest
sai ta maksta uue hobiga seonduvad kulud.
Jumal võib teha igasuguseid asju.
Palju väärtuslikum on õpetada oma lastele Jumalale lootmist,
kui täita nende vajadused siis, kui sul selleks võimalus puudub.
See ei ole vale vaid õige ja õnnistatud tee.
Matteuse 25:21 ütleb Jeesus: "Ta isand lausus talle:
"Tubli, sa hea ja ustav sulane,
sa oled olnud ustav pisku üle, ma panen su palju üle.
Mine oma isanda rõõmupeole!"
Meie asi on õieti kogu aeg olla ustav selles väheses.
Selles, mis meile on antud.
Olgu see kas lihtne või pisike.
Oleme selles ustavad ja teeme seda nii hästi kui oskame.
Siis Issand laiendab seda ala ning annab tasapisi meile juurde.
Seejärel vastutame selle eest, mille me juurde saime.
Luuka 16:10:
"Kes on ustav pisimas, see on ustav ka paljus,
ja kes on ülekohtune pisimas, see on ülekohtune ka paljus."
Sellega peab pidevalt tegelema, et ka väikeste valikute puhul,
ka siis kui vajan toetusi, olen aus ega esita valeandmeid.
Tulumaksu deklareerimisel olen samuti aus ja teen seda õieti.
Ma püüan järgida põhimõtet,
et minu elu majandusküsimustest peab saama kirjutada ajalehes.
Kas mu maksud on makstud nii, et sellest võiks kirjutada lehes?
See peaks olema nii.
Siis on ka imetore olla.
Issand õnnistab seda samuti.
Kuigi tundub, et et nii ei saa!
Elu on ju nii vaene, kui ma olen kõiges nii aus.
See ei ole nii!
Kui oled kõiges aus, siis Jumala õnnistus kasvab su elus.
Jumal tahab, et võtame vastutuse ja teeme asju õigesti.
Rääkisin hiljuti ühe ärimehega
ja ta oli mures selle üle, et tema kristlasest kliendid
tahavad alati allahindlusi ja jätavad ka arveid maksmata.
Nii ei tohiks küll olla!
Meie oleme parandanud meelt ja hoolitseme selle eest,
et arved oleksid alati õigeaegselt makstud.
Need tuleb korda ajada esimesena.
Enne, kui minna restorani.
Kuigi seda tuleb võib-olla õppida valusate olukordade kaudu,
peame olema vastutustundlikud, et meie peale saaks alati loota.
Muidu teeme häbi Jeesusele,
kui kristlastena oleme hooletud ega võta vastutust rahaasjades.
Nagu Joy ütles - kui oled ustav piskus
ja käid hästi ümber oma praeguse sissetulekuga,
siis Issand paljundab neid ning viib sind edasi.
Nüüd palvetame.
Tänu, Taevaisa, et saame palvetada igaühe eest,
kes täna võitleb majandusküsimustega!
Tänu, Issand, et Sa oled suurem, kui kõik meie probleemid!
Issand, kui oleme olukorras, kus oleme läbikukkunud
ja vajame tõesti Sinu abi, siis tänu, et igaüks meist
võib täna meelt parandada ja tulla Sinu palge ette, öeldes:
"Anna mulle andeks! Tänu, Issand, et Sa aitad!"
Tänu, Issand, et meil kõigil on lootust!
Sina, kes oled meis, oled suurem, kui kõik meie probleemid!
Tänu, Issand, et Sina aitad täna!
Palvetame, et igaüks mõistaks,
mis on see esimene samm, mida oma olukorras tegema peaks!
Tänu, et ükski olukord ei ole lootusetu!
Sina annad igaühele tulevikku ja lootust!
Tänu, Issand, et Sinu arm on suur!
Tänu, et Su Sõna lubab meile,
et Sa oled vägev andma meile kõigile külluslikult
kogu armu nii, et meil on alati kõike piisavalt iga hea teo tarvis!
Ma kuulutan sulle võitu ja vabadust
kogu masendusest, survest ja hirmust, Jeesuse nimel!
Issand on suurem ja Tema näitab veel seda sinu elus!
Ära siis üldse karda!
Ära võta hirmutamist vastu vaid tea, et sina võidad
ning Issand pöörab sinu olukorra!
Tema pöörab sinu olukorra, kui sina loodad Tema peale!
Jeesuse nimel, aamen.
Jumala tahe on, et võiksime toetada igat head tööd.
Võiksime anda lausa rikkalikult hea töö tarvis.
Tean, et ka Soomes on lisaks TV7 töötajatele palju inimesi,
kellel on nägemus Jumala riigi tööst.
Koguduste juhte, pastoreid, koguduseliikmeid, kelle on visioon.
Nad tahavad teostada ja viia edasi Jumala riiki.
Tahan sind julgustada,
isegi kui su sissetulek on väike, võid sa siiski alati midagi anda.
Igaüks meist aidata kellegi unistusi täide viia.
Võid toetada oma kogudust kasvõi natukenegi.
Võid ka toetada TV7 tööd täna.
See toob sulle rõõmu, kui saad olla ise õnnistuseks!
Kui anname rõõmuga,
mida suudame siis Jumal rohkendab seda.
Kui tahad täna toetada TV7 tööd, võid helistada numbrile 9001777.
Kõne hind Eestis on 7 eurot.
Võid ka kasutada kontonumbreid, mida näed peagi ekraanil.
Ole õnnistatud andes ja tea, et Issand aitab sind kõiges!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin